Magyarországi képtár | Fotó | Képriport
A csont nincs sehol... – Ellopták Kádár Jánost a temetőből
MNO
Megrongálták Kádár János síremlékét a fővárosi Fiumei úti temetőben szerdán. A tettesek elvitték Mária asszony, Kádár János felesége urnáját és a néhai MSZMP-főtitkár csontjait is – közölte a rendőrség. A kerületi kapitányság rongálás miatt rendelt el nyomozást, a vizsgálat jelenleg is tart.
Kádár sírjának megrongálását kegyeletsértésnek és politikától független bűncselekménynek tartják a parlamenti pártok és a kormányfő is.
Nézze meg képgalériánkat!
(Fotó: Székelyhidi Balázs) Kormos Endre, a Budapesti Rendőr-főkapitányság (BRFK) sajtóügyeletese elmondta: ismeretlenek leszedték a síremlék fedlapját, a földet pedig kidobálták. A kerületi kapitányság rongálás miatt rendelt el nyomozást, a vizsgálat jelenleg is tart – tette hozzá. Az ügy kivizsgálására a kapitányságvezető tízfős nyomozócsoportot állított fel, mely megkezdte a tanúkutatást és az adatgyűjtést. A VIII. kerületi kapitányság rongálás miatt rendelt el nyomozást, a helyszíni szemle jelenleg is tart - tette hozzá.
A sajtóügyeletes elmondta: a tettesek felfeszítették a volt pártvezető fémkoporsóját.
Perlaki Attila VIII. kerületi kapitány szerda délután azt közölte, hogy a koporsóból eltűntek Kádár János csontjai. Az MSZMP egykori első titkárával közös sírban voltak felesége földi maradványai is. Kormos Endre közlése szerint egyelőre nem találják Kádár János feleségének urnáját, elképzelhető, hogy azt a tettesek elvitték.
A HírTV értesülése szerint szerda estére kiemelték Kádár János megrongált koporsóját a sírból. Nem nyitották fel, hanem rögtön elszállították a SOTE-ra, ahol antropológusok vizsgálják majd, hogy van-e még földi maradvány a koporsóban. A vizsgálat eredménye várhatóan csütörtökre születik meg.
„Alagút”
A Népszabadság Online szerint a sír mellett egy meredek, embernyi vastagságú „alagút“ látható. Vélhetően a tettesek azon keresztül érték el a koporsót, és vitték el a csontokat vagy azok egy részét. A Hír Televízió úgy tudja, Kádár maradványait kettős koporsóba temették. A tettesek a belső, fémkoporsót kivágták, s valószínűleg azon keresztül szedték ki a csontokat. A Hír Televíziót arról tájékoztatták a helyszínen, hogy a rendőrség nagy erőkkel keresi a maradványokat a közeli bokrok alatt is, s a tervek szerint az egész temetőt átvizsgálják.
A temetőben a munkásmozgalom panteonjára fekete festékkel gyalázkodó feliratot írtak: „Gyilkos és áruló szent földben nem nyughat.“ A BRFK vizsgálja, hogy van-e köze a feliratnak a sírrongáláshoz.
Kádár János 1912-ben született Fiumében. Eredeti neve Csermanek. Írógépműszerész-tanonc lett, 1930-ra tanulta ki a szakmát. 17 évesen a Vasas Szakszervezet ifjúsági csoportjának tagja, majd 1931-ben belép az illegális Kommunista Ifjúmunkások Magyarországi Szövetségébe (KIMSZ) és a Kommunisták Magyarországi Pártjába. Mozgalmi fedőneve Barna János, 1933-ban a KIMSZ KB titkára. Kommunista szervezkedésért két év fegyházbüntetésre ítélik. A rendőrségen tanúsított magatartása miatt a KIMSZ kizárja soraiból. A börtönévek alatt ismerkedett meg számos büntetését töltő kommunistával, így Rákosi Mátyással is. A háborút követően, 1948 és 1950 júniusa között belügyminiszterként jelentős szerepe volt a Rajk-per megrendezésében. Kádár, még belügyminiszterként, döntő szerepet játszik abban hogy az ÁVO (Államvédelmi Osztály) ÁVH-ként (Államvédelmi Hivatalt), működjék tovább. Hihetetlen mértékben megnöveli a Péter Gábor vezette, lényegében állami terrorszervezetként működő testület hatáskörét. Az ÁVH, melynek létrehozásáról eltérő történeti források a hivatal létrejötteként hol 1949-et, hol 1950. január 1-jét jelölnek meg, a magyar történelem talán legvéreskezűbb diktatúrájának letéteményese volt. Jelmondatát: "Minden eszközzel tudni kell ütni", Kádár János fogalmazta meg. Kádár a szerencsétlen falusi kisbirtokok ("kulákok") még kegyetlenebb kínzására ösztönözte az ÁVH-sokat személyes eligazításai alkalmával. Az ÁVH-t 1956. október 29-én Nagy Imre koalíciós kormánya oszlatta fel. A kommunista államgépezet sajátos törvényszerűségeinek köszönhetően 1951 tavaszán a lényegében általa létrehozott ÁVH őt is letartóztatja. 1952 decemberében életfogytiglant kap. 1954 júliusában rehabilitálják, szabadlábra kerül. Az 1956-os forradalom idején az október 30-án létesült kabinet tagjává és államminiszterré nevezték ki. November 1-jén a forradalmat elárulva átállt a szovjetekhez: Münnich Ferenccel együtt a Szovjetunióba távozott. November 7-én a szovjet hadsereg tankjai kíséretében érkezett Budapestre. 1956 novemberétől több mint 30 éven át Moszkva bizalmasaként ő volt a tényleges végrehajtói hatalom első embere. Nevéhez kapcsolódnak a levert forradalom és szabadságharc utáni, évekig tartó, tömeges kivégzések (történészek 3-400 fő közé teszik az áldozatok számát; főleg munkásfiatalokat és diákokat ítéltek halálra). 1985 és 1988 között az MSZMP KB főtitkára. Az MSZMP KB 1989. májusi tanácskozásán – egészségi állapotára hivatkozva – felmentették KB-tagságából és pártelnöki tisztéből. 1989. július 6-án halt meg, azon a napon, amikor a Legfelsőbb Bíróság hatálytalanította a Nagy Imre és társai perében hozott ítéleteket. „Regnálása" alatt végig titokban tartották, hová rejtették el a méltatlan körülmények között elföldelt Nagy Imre földi maradványait. Gyurcsány: Kádár János sírjának meggyalázása köztörvényes bűncselekmény
Az, amit Kádár János sírjával és földi maradványaival tettek, a kormányfő szerint köztörvényes bűncselekmény, annak is a leggyalázatosabb és legembertelenebb formája. Ennek a szégyenteljes eseménynek semmi köze a politikához vagy a történelemhez, azt pártállástól és világnézettől függetlenül minden jóérzésű, civilizált ember elítéli – fogalmaz Gyurcsány Ferenc közleményében.
Az emlékhely meggyalázásának elítélése Gyurcsány szerint független attól, hogy a harmadik Magyar Köztársaság hogyan viszonyul a Kádár-rendszerhez és Kádár János politikai örökségéhez: ez a bűncselekmény nem Kádár Jánosról, hanem a sírját meggyalázókról szól.
Azzal, ami történt, egy teendője van minden politikusnak a miniszterelnök szerint: a lehető leghatározottabban elítélni. „Így teszek a magam és a kormányom nevében én is: nincs olyan politikai vagy egyéb szempont, amely menthetne vagy magyarázhatna a szememben ilyen szörnyűséges, embertelen és gyáva tettet.”
A többi a rendőrség dolga – áll a közleményben.
Fidesz és MSZP: Ez kegyeleti kérdés
A Fidesz ezt az esetet nem politikai, hanem kegyeleti kérdésnek tekinti. A végső nyugalom mindenkinek jár – áll az ellenzéki párt által kiadott közleményben.
Az MSZP ugyancsak kegyeleti kérdésnek tartja az esetet. „Európában sírt gyalázni és könyvet égetni nem illik, nem szokás, nem szabad" – fogalmazott Nyakó István, a párt szóvivője, hozzátéve, hogy az esetet „ugyanebbe a kategóriába" sorolják.
A Kereszténydemokrata Néppárt csatlakozik mindazokhoz, akik elítélik Kádár János sírjának barbár meggyalázását, közölte Halász Zsuzsa, a Kereszténydemokrata Néppárt szóvivője. Hozzátette, hogy egy ember életében elkövetett cselekedetei halála után csak Istenre és őrá tartoznak, olvasható a közleményben.
„Kádár János és felesége síremlékének meggyalázása egy tolerálhatatlan, ízléstelen tett volt. Mi, liberálisok elítéljük a diktátor cselekedeteit – de nem jobbak nála a temetői vandálok sem" – olvasható az SZDSZ közleményében. Elkeserítő, hogy a temetői fütyülés és ordibálás után rongálásba kezdett a politikai ostobaság, teszik hozzá a liberálisok.
A Magyar Ellenállók és Antifasiszták Szövetsége, a Magyar Antifasiszta Liga, a Kádár János Baráti Kör, a Marx Károly Társaság, a Május 1. Társaság, a Társadalmi Demokráciáért Mozgalom, a Magyar Szocialista Munkáspárt és a Magyarországi Munkáspárt 2006 közös közleményben tiltakozott a sírrongálás ellen.
Közleményükben felteszik a kérdést: meddig engedhető meg „a barbár sötét erők utcai garázdálkodása", az emlékművek megrongálása és a sírgyalázás? „Meddig kell még várni, hogy a hatalom a fasiszta háborús bűnösök rehabilitálása, az ordas eszmék terjesztőivel szemben tanúsított bátorító elnézés helyett végre határozottan fellépjen, és megfékezze a sötét erőket?" – tették fel a kérdést. A közlemény aláírói követelik a gaztettek gyors kivizsgálását, a bűnösök szigorú felelősségre vonását és példás megbüntetését.
„Lehetetlen nem észre venni a kapcsolatot a Kádár János személye elleni gátlástalan mocskolódó hadjárat és a barbár sírgyalázás között. A sírgyalázásra válaszoljunk Kádár János 95. születésnapjának és temetése 18. évfordulójának méltó megünneplésével" – írják.
A Magyar Kommunista Munkáspárt elnöksége közleményben tudatta: a párt „mélységes aggodalmának és felháborodásának ad hangot Kádár János sírjának meggyalázása miatt", és elítélik mindazokat, akik a sírgyalázást elkövették vagy elősegítették.
A párt azt követeli, hogy a kormány „azonnal és a leghatározottabban ítélje el az eseményt", a nemzetbiztonsági szolgálatok és a rendőrség pedig találja meg a tetteseket.
(MTI/nol.hu)
Cikk küldése | Szóljon hozzá a fórumban | Nyomtatási verzió
Hirdessen Ön is ETARGET-tel!
The tomb of former general secretary of the , , located in Budapest, Hungary in the , was vandalised on Wednesday night. 

Vandals accessed Kádár's casket by cutting a 40 cm hole into it and then removed some of his remains, police have confirmed. Reports say the urn containing his wife's ashes was also stolen. In addition, the vandals wrote "murderer and traitor may not rest in holy ground" on a memorial to communist leaders near Kádár's tomb.

"Not all the grave site was dug up. Experts are going to open the casket but as far as we can tell through the hole that has been cut into the coffin there are bones missing," said Endre Kormos, a spokesman for the Budapest Police Department. The damaged coffin has been removed by authorities for further athropological investigations. Police also said a plate of marble that was covering his grave was also stolen.

Kádár was a controversial and important figure of the 20th-century Hungarian history. He was the leader of the country in the period of , when Hungary had one of the most liberal systems in the Eastern Bloc, however, he also assisted the Soviet troops in crushing the , and is held responsible for the jailing and execution of revolutionists, including  and other members of the government.

The Hungarian Prime Minister , the center-right opposition party  and other political parties condemned the act, the Russian ''Pravda'' reports.